pakistan_cricketer |
स्वदेश पहुंचा पाकिस्तानी क्रिकेटरों का पहला जत्था
By: admin	| Last Updated: Monday, 23 March 2015 2:50 AM
कराची: पाकिस्तान खिलाड़ियों का पहला जत्था विश्व कप के असफल अभियान के बाद आज रात स्वदेश पहुंच गया.
पाकिस्तान क्रिकेट बोर्ड ने खिलाड़ियों के दूसरे जत्थे के लिये भी कड़ी सुरक्षा व्यवस्था करने के लिये कहा है जो देर रात को लाहौर पहुंचेगा.
लाहौर में एक वरिष्ठ पुलिस अधिकारी ने कहा, ‘‘हमें आज रात लाहौर पहुंचने वाले खिलाड़ियों को सुरक्षा प्रदान करने को कहा गया है. ’’
आलराउंडर शाहिद अफरीदी, विकेटकीपर बल्लेबाज सरफराज अहमद और तेज गेंदबाज सोहेल खान आज कराची पहुंचे.
शहर के एक अन्य सीनियर बल्लेबाज यूनिस खान मेलबर्न में ही रूक गये हैं. पाकिस्तान विश्व कप के क्वार्टर फाइनल में आस्ट्रेलिया से छह विकेट से हार गया था.
Web Title: pakistan_cricketer
First Published: Monday, 23 March 2015 2:50 AM